טיאגו סילבה

**טיאגו אמיליאנו דה סילבה** (בפורטוגזית: **Thiago Emiliano da Silva**; נולד ב-22 בספטמבר 1984), המוכר בקיצור **טיאגו סילבה**, הוא כדורגלן ברזילאי המשחק בעמדת הבלם בפורטו מליגת העל הפורטוגלית, לו 113 הופעות בנבחרת ברזיל בה שימש כקפטן.

## קריירת מועדונים
סילבה החל את דרכו בכדורגל בקבוצת הנוער המקומית, ריו דה ז'ניירו ברצלונה ולאחר זמן מה עבר לריו גראנדה דו סול פוטבול. בשנת 2003 החל לשחק עבור ז'ובנטודה מהליגה הברזילאית הבכירה, אותה הוביל למקום השביעי בליגה בעונת  עם שלושה שערים ב-27 משחקים.

לאחר עונה זו עבר לאירופה וחתם בפורטו הפורטוגזית. טיאגו סילבה נקנה על ידי פורטו תמורת 2.5 מיליון אירו בשנת 2004, אך שיחק רק עבור קבוצת המילואים. לאחר שנה בפורטוגל, הוא הצטרף לדינמו מוסקבה, שם אובחן כחולה בשחפת ואושפז למשך שישה חודשים. הוא מצוטט באומרו, "מדי פעם רופא היה נכנס ומעניק לי זריקה, שלוש או ארבע פעמים ביום, בתוספת 10–15 כדורים״. מחלתו הפכה לחמורה בהרבה עם הזמן ורופאיו אמרו לו שאם היה מאושפז באיחור של שבועיים הוא יכול היה לאבד את חייו. במהלך התאוששותו החליט סילבה לפרוש מכדורגל אך שוכנע לשקול זאת מחדש על ידי אמו. אחרי פרישה של שנתיים חזר לכדורגל והצטרף לפלומיננסה מהליגה הברזילאית.

בשנת 2006 שב סילבה לברזיל וחתם בפלומיננסה ובעונתו הראשונה בקבוצה, שותף ב-43 משחקים בכל המסגרות, אך הוביל אותה לעונה לא מוצלחת במיוחד, בה הגיעה לחצי גמר הגביע הברזילאי ושמינית גמר גביע סודאמריקנה וסיימה במקום ה-15 בלבד בליגה הברזילאית. בעונה הבאה הוא שיפר את משחקו בצורה ניכרת והפך לאחד השחקנים המובילים בקבוצתו, כשכבש שמונה שערים ב-42 משחקים בכל המסגרות והוביל את פלומיננסה למקום הרביעי בליגה ולזכייה בגביע הברזילאי.

בעונתו השלישית והאחרונה בפלומיננסה, , הגיע סילבה לשיאו, קבוצתו אומנם סיימה במקום ה-14 בלבד בליגה, אולם עם שער אחד ב-20 משחקים (הוא החמיץ חלק מהעונה בגלל שהשתתף באולימפיאדת בייג'ינג) ויכולת אישית מרשימה במיוחד, נבחר לשחקן העונה על פי בחירת האוהדים ונכלל בנבחרת העונה של הליגה הברזילאית. גם בגביע הליברטדורס הפגין יכולת מצוינת ואף הוביל את קבוצתו לגמר הטורניר, עם שער בחצי הגמר נגד בוקה ג'וניורס, אך זו הפסידה לליגה דה קיטו בדו-קרב בעיטות עונשין.

בדצמבר 2008 עבר למילאן האיטלקית תמורת עשרה מיליון אירו, אולם הוכרז רשמית כשחקן הקבוצה רק ביולי 2009 מכיוון שזו כבר הכילה שני שחקנים לא-אירופיים בסגלה (אנדריי שבצ'נקו וטברה ויאודס). כבר בתחילת דרכו במילאן הפך לבלם המוביל שלה ואת עונתו הראשונה בקבוצה, , סיים בהצלחה רבה עם שני שערים ב-41 משחקים בכל המסגרות. גם את עונת  פתח בצורה טובה עם שער בניצחון 0–4 על לצ'ה במחזור הראשון של הליגה האיטלקית.

### פריז סן ז'רמן
ב-12 ביולי 2012 אישר בעלי מילאן, סילביו ברלוסוקני, כי הסכים להעביר את זלאטן איברהימוביץ' וטיאגו סילבה לפריס סן ז'רמן תמורת 65 מיליון אירו. כעבור יומיים מההכרזה, הושלמה העברתו בסך 42 מיליון אירו של טיאגו סילבה באופן רשמי. עם הגעתו למועדון הוא מונה לקפטן של הקבוצה, וכבר עם הגעתו היווה חלק חשוב בקבוצה שהפכה לקבוצה הדומיננטית בצרפת, וזכה עם הקבוצה בשבע אליפויות צרפת ובחמישה גביעים. בעונת 2019/2020 לאחר מספר שנים של אכזבות בליגת האלופות, סילבה ופריז סן ז'רמן העפילו לגמר ליגת האלופות בפעם הראשונה בהיסטוריה של המועדון. הוא שיחק 90 דקות במשחק הגמר, בו הקבוצה הפסידה לבאיירן מינכן.

### צ'לסי
ב-28 באוגוסט 2020 חתם סילבה בצ'לסי, לאחר סיום חוזהו בפריז סן ז'רמן, על חוזה לשנה אחת. בסופו של דבר השלים טיאגו ארבע עונות במדי הבלוז כאשר שתיים מהן תחת הבעלים טוד בוהלי. 

ב-26 בספטמבר ערך סילבה את הופעת הבכורה שלו בצ'לסי בתיקו 3-3 נגד וסט ברומיץ' אלביון. ב-7 בנובמבר 2020 כבש שער בכורה במועדון בניצחון צ'לסי 4–1 על שפילד יונייטד. בסיום העונה זכה יחד עם קבוצתו צ'לסי בליגת האלופות. ב-29 באפריל 2024 אישר טיאגו אישר שלאחר ארבע עונות הוא יעזוב את צ'לסי בסיום העונה.

### חזרה לפלומיננסה וחזרה לפורטו
ב-7 במאי 2024 חתם סילבה על חוזה לשנתיים בקבוצת נעוריו פלומיננסה. סילבה סייע לפלומיננסה להינצל מירידה וסיים את העונה עם שער אחד ב-20 הופעות בכל המסגרות. בעונת 2025 פלומיננסה שעונה קודם נאבקה נגד הירידה חזרה להיאבק בצמרת וסילבה סיים את העונה עם 4 שערים ב-46 הופעות בכל המסגרות.

ב-25 בדצמבר 2025 שב סילבה לפורטו קבוצתו הראשונה באירופה כשחתם על חוזה עד לתום העונה עם אופציה לעונה נוספת. ב-14 בינואר 2026 ערך את הופעת הבכורה המחודשת שלו בקבוצה בניצחון 1–0 על בנפיקה ליסבון במסגרת רבע גמר הגביע הפורטוגלי. והפך לשחקן המבוגר ביותר שמשחק במדי פורטו במשחק רשמי כשעקף את אגדת המועדון פפה.

## נבחרת ברזיל
סילבה זומן על ידי דונגה לסגל הנבחרת האולימפית של ברזיל לאולימפיאדת בייג'ינג 2008 ובטורניר עצמו שותף בחמישה משחקים והוביל את הנבחרת למקום השלישי וזכייה במדליית הארד. שנתיים לאחר מכן, נכלל בסגל נבחרת ברזיל הבוגרת למונדיאל 2010, אולם לא שותף באף משחק בטורניר ונבחרתו הודחה כבר ברבע הגמר, לאחר הפסד ל.

במונדיאל 2014, בו הגיעה נבחרתו למקום הרביעי, כבש שער נגד , בשלב רבע הגמר, במשחק בו ניצחה ברזיל 1–2.

לסילבה היה חלק חשוב בזכייתה של ברזיל בקופה אמריקה 2019 והוא שיחק 90 דקות בניצחון 1–3 על נבחרת פרו בגמר.

נכלל בסגל נבחרת ברזיל לטורניר מונדיאל 2022.

## תארים
;פלומיננסה
* הגביע הברזילאי: 2007

;מילאן
*הליגה האיטלקית: 2010/2011
*הסופר קאפ האיטלקי: 2011

;פריס סן ז'רמן
*אליפות צרפת (7) : 2012/13, 2013/14, 2014/15, 2015/16, 2017/18, 2018/19 ,2019/20
*גביע הליגה הצרפתית (6): 2013/14, 2014/15, 2015/16, 2016/17, 2017/2018, 2019/2020
*הגביע הצרפתי (5): 2014/15, 2015/16, 2016/17, 2017/2018, 2019/2020
*הסופר קאפ הצרפתי (5): 2013, 2015, 2017, 2018, 2019

;צ'לסי
* ליגת האלופות: 2020/2021
*הסופר קאפ האירופי: 2021
*גביע העולם למועדונים: 2021

;נבחרת ברזיל
*מדליית ארד אולימפית: 2008
*מדליית כסף אולימפית: 2012
*קופה אמריקה: 2019
*גביע הקונפדרציות: 2013

### אישיים
*סמבה ד'אור (3): 2011, 2012, 2013
*נבחרת השנה של אמריקה הדרומית: 2008
*נבחרת העונה בסרייה א': 2010/2011, 2011/2012
*נבחרת העונה בליג 1 (7): 2012/2013, 2013/2014, 2014/2015, 2015/2016, 2016/2017, 2017/2018, 2018/2019.
*שחקן החודש בליג 1: מרץ 2013, אוקטובר 2019
*נבחרת השנה של אופ"א (3): 2011, 2012, 2013
*נבחרת העונה בשלב הבתים בליגת האלופות: 2015/2016
*נבחרת גביע הקונפדרציות: 2013
*נבחרת מצטייני המונדיאל: 2014, 2018
*סגל העונה בליגת האלופות: 2015/2016
*נבחרת הקופה אמריקה: 2019

## קישורים חיצוניים

* 

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני ז'ובנטודה
קטגוריה:כדורגלני פורטו
קטגוריה:כדורגלני דינמו מוסקבה
קטגוריה:כדורגלני פלומיננסה
קטגוריה:כדורגלני מילאן
קטגוריה:כדורגלני פריז סן-ז'רמן
קטגוריה:כדורגלני צ'לסי
קטגוריה:כדורגלני נבחרת ברזיל
קטגוריה:כדורגלנים באולימפיאדת בייג'ינג (2008)
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:מדליסטים אולימפיים ברזילאים
קטגוריה:ספורטאים ברזילאים בפורטוגל
קטגוריה:ספורטאים ברזילאים ברוסיה
קטגוריה:ספורטאים ברזילאים באיטליה
קטגוריה:ספורטאים ברזילאים בצרפת
קטגוריה:ספורטאים ברזילאים באנגליה
קטגוריה:ברזילאים שנולדו ב-1984